ai4bharat/Pralekha huggingface dataset:
পর্যটনমন্ত্রক
পর্যটন মন্ত্রক আজ বিশ্ব ঐতিহ্য দিবস পালন করেছে ‘দেখলো আপনা দেশ’ শীর্ষক ওয়েবিনার সিরিজের মাধ্যমে
নতুন দিল্লি, ১৮ এপ্রিল, ২০২০
কেন্দ্রীয় পর্যটন মন্ত্রক আজ একটি ওয়েবিনার বা ওয়েব ভিত্তিক সেমিনার সিরিজের মাধ্যমে এছরের বিশ্ব ঐতিহ্য দিবস উদযাপন করেছে। স্বাধীন দায়িত্বপ্রাপ্ত কেন্দ্রীয় পর্যটন ও সংস্কৃতি মন্ত্রী শ্রী প্রহ্লাদ সিং প্যাটেল মমল্লাপুরামের প্রাচীন মন্দির নগরীর ওপর ওয়েবিনারের মাধ্যমে সরাসরি ভাষণ দেন।বিশ্বের বিভিন্ন প্রান্ত থেকে একাধিক প্রতিনিধি এতে অংশ নেন।
ওয়েবিনারের প্রথমে মমল্লাপুরামের প্রাচীন মন্দির নগরীতে মন্দিরগুলির স্থাপত্য ও ধর্মীয় তাৎপর্য তুলে ধরা হয়। ওয়েবিনারের দ্বিতীয়ার্ধের বিষয় ছিল 'হুমায়ূনের সমাধিতে বিশ্ব ঐতিহ্য এবং সুস্থায়ী পর্যটন'। ওয়েবিনারে হুমায়ূনের সমাধিত এবং ওই চত্বরে অন্যান্য স্মৃতিসৌধে সংরক্ষণের কাজগুলি সম্পর্কে অংশগ্রহণকারীদের অবহিত করা হয়।
এই অনুষ্ঠানে বক্তব্য রাখতে গিয়ে শ্রী প্যাটেল বলেন আমাদের এতিহ্য,পরম্পরা এবং সংস্কৃতি কেবল প্রাচীন নয়, অমূল্যও। তিনি আরও বলেন যে, বর্তমান সংকটে যেখানে বিশ্ব ও আমাদের দেশ কোভিড-১৯ নিয়ে লড়াই করছে, সেখানে মানবতার মূল্যবোধ এবং আমাদের ঐতিহ্যের উষ্ণ আতিথেয়তা আমাদের পথ দেখায়,আমরা কী ভাবে চলবো। তিনি উপনিষদ থেকে "বসুধৈব কুটুম্ভকম"  এর শ্লোককের প্রসঙ্গ তুলে ধরে বলেন, এদেশে আটকা পড়া সমস্ত পর্যটকদের সহায়তায় ভারত সবসময় উষ্ণতা এবং নম্রতার সাথে ব্যবহার প্রদর্শন করেছে ।
প্রাচীন ভারতে আমাদের জীবনের নীতি কথাগুলি কীভাবে বিজ্ঞান ভিত্তিক ছিল সে সম্পর্কে মত ব্যক্ত করেন। তিনি গুজরাটের মোদেরার সূর্য মন্দিরের ৫২টি স্তম্ভের কথা উল্লেখ করে জানান,সেখানে প্রতিটি স্তম্ভ এক বছরে এক সপ্তাহকে চিত্রিত করে। তিন জানান, এটি কেবল আমাদের অজ্ঞতা যা ভারতের দর্শন এবং ঐতিহ্যের গভীর জ্ঞানকে আমারা বুঝতে চাই না। মোদেরার সূর্য মন্দির এবং মামল্লাপুরম দুটিই ইউনেস্কোর বিশ্ব ঐতিহ্যবাহী স্থান।
তিনি বলেন, "নমস্তে", জুতা ছাড়াই ঘরে ঢোকা, ঘরে ঢোকার আগে হাত-পা ধোয়ার মতো জিনিসগুলি ছোট মনে হতে পারে ,তবে তার মধ্যে কত গভীর এবং নিরবধি জ্ঞান রয়েছে তার ভারতীয় ঐতিহ্য ফুটে উঠেছে। ভাষা ভিন্ন হতে পারে তবে আমাদের মহান দেশের সারাংশ তার গভীর ঐতিহ্যের মধ্যে প্রকাশিত হয়ছে।
কেন্দ্রীয় মন্ত্রী বলেন, প্রধানমন্ত্রী ২০২৪ সালের মধ্যে আমাদের দেশের মহান স্মৃতিসৌধ ও ঐতিহ্যের গভীর অমূল্য ও সংস্কৃতিকে সংরক্ষণ ও প্রদর্শনের উদ্যোগ নিয়েছেন। তাই আমাদের প্রাচীন সভ্যতার গভীরতা এবং বিশালতা, শিল্পকলা, কারুশিল্প এবং অন্যান্য বিভিন্ন স্থানীয় ঐতিহ্যের গুরুত্ব আগামী দিনে বাড়তে চলেছে বলেও তিনি জানান।
(CG/SS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
কেন্দ্রীয় সরকার রাজ্য/কেন্দ্রশাসিত অঞ্চলগুলিকে ৩২ কোটি ৯২ লক্ষেরও বেশি টিকার ডোজ সরবরাহ করেছে
রাজ্য/কেন্দ্রশাসিত অঞ্চলগুলির কাছে টিকাকরণের জন্য ১ কোটি ২৪ লক্ষেরও বেশি ডোজ রয়েছে
নয়াদিল্লি, ০১ জুলাই, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। টিকার যোগানের ওপর ভিত্তি করে টিকাকরণ অভিযানের পরিধি বাড়ছে। রাজ্য/কেন্দ্রশাসিত অঞ্চলগুলি যাতে টিকাকরণের জন্য আগাম পরিকল্পনা প্রস্তুত করতে পারে, তার জন্য টিকা সরবরাহ-শৃঙ্খল আরও বিন্যস্ত করা হচ্ছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করে আসছে। সর্বজনীন কোভিড-১৯ টিকাকরণের নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিকে সরবরাহ করছে।
এখনও পর্যন্ত রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে বিনামূল্যে ৩২ কোটি ৯২ লক্ষ ১ হাজার ৮০০টি টিকার ডোজ সরবরাহ করেছে। সরবরাহকৃত মোট এই টিকার ডোজের মধ্যে অপচয় হওয়া ডোজ সহ ৩১ কোটি ৬৭ লক্ষ ৫০ হাজার ৮৯১টি ডোজ ব্যবহার হয়েছে।
এছাড়াও, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১ কোটি ২৪ লক্ষ ৫০ হাজার ৯০৯টি টিকার ডোজ রয়েছে। আগামী তিন দিনে রাজ্য/কেন্দ্রশাসিত অঞ্চলগুলিকে আরও ৯৪ লক্ষ ৬৬ হাজার ৪২০টি টিকার ডোজ সরবরাহ করা হবে।
CG/BD/SB
(
স্বরাষ্ট্র মন্ত্রক
তামিলনাড়ুতে হেলিকপ্টার দুর্ঘটনায় চিফ অফ ডিফেন্স স্টাফ জেনারেল বিপিন রাওয়াতের মৃত্যুসংবাদে কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহের শোক প্রকাশ
নতুনদিল্লি, ৮ই ডিসেম্বর, ২০২১
কেন্দ্রীয় স্বরাষ্ট্র ও সহযোগিতা মন্ত্রী শ্রী অমিত শাহ, তামিলনাড়ুতে হেলিকপ্টার দুর্ঘটনায় চিফ অফ ডিফেন্স স্টাফ জেনারেল বিপিন রাওয়াতের মৃত্যুসংবাদে গভীর শোক প্রকাশ করেছেন।
এক ট্যুইটবার্তায় শ্রী শাহ বলেছেন, “ দেশের জন্য আজ অত্যন্ত দুঃখের দিন। এক ভয়াবহ দুর্ঘটনায় আমরা চিফ অফ ডিফেন্স স্টাফ জেনারেল বিপিন রাওয়াতকে হারিয়েছি। তিনি ছিলেন একজন সাহসী সৈনিক,যার মাতৃভূমির প্রতি অঙ্গীকার ও সেবাকে কথায় প্রকাশ করা যাবেনা। আমি অত্যন্ত মর্মাহত। আমি শ্রীমতী মধুলিকা রাওয়াত ও ১১ জন সশস্ত্র বাহিনীর জওয়ানের মৃত্যুর ঘটনায়ও আমার শোক প্রকাশ করছি। স্বজনহারা পরিবারগুলিকে আমার সমবেদনা জানাই। এই ক্ষতি থেকে বেড়িয়ে আসার শক্তি, ঈশ্বর তাঁদের দিন। গ্রুপ ক্যাপ্টেন বরুণ সিং-এর দ্রুত আরোগ্য কামনা করি। “
(CG/CB/
প্রধানমন্ত্রীরদপ্তর
পুরুষদের ৪x৪০০ মিটার রিলে রেসে ভারতীয় দলের অসাধারণ সাফল্যের প্রশংসা করেছেন প্রধানমন্ত্রী
ভারতীয় দল বিশ্ব চ্যাম্পিয়নশিপের ফাইনালে উঠেছে
নতুন দিল্লি ২৭ শে অগাষ্ট, ২০২৩
প্রধানমন্ত্রী শ্রী নরেন্দ্র মোদী পুরুষদের ৪x৪০০ মিটার রিলে রেসে ভারতীয় দলের অসাধারণ সাফল্যের প্রশংসা করেছেন। এই রিলে দলের খেলোয়াড় হিসেবে আনাস, আমোজ, রাজেশ রমেশ এবং মহম্মদ আজমল বিশ্ব চ্যাম্পিয়নশিপের ফাইনালে উঠেছেন।
এক্স হ্যাণ্ডেলে প্রধানমন্ত্রী বলেছেন ;
“ বিশ্ব অ্যাথলিটিক্স চ্যাম্পিয়নশিপে এ এক অসাধারণ দলগত সাফল্য !
পুরুষদের ৪x৪০০ মিটার রিলেতে নতুন এশীয় রেকর্ড করে আনাস, আমোজ, রাজেশ রমেশ এবং মহম্মদ আজমল বিশ্ব চ্যাম্পিয়নশিপের ফাইনালে উঠেছেন।
গৌরবোজ্জ্বল প্রত্যাবর্তনে নজির সৃষ্টিকারী ভারতীয় অ্যাথলিটদের ক্ষেত্রে এ এক ঐতিহাসিক ঘটনা।”
AC / AB /SG
(
কর্পোরেটবিষয়সংক্রান্তমন্ত্রক
কমপিটিশন কমিশন অফ ইন্ডিয়া  বিধি 2009-এর 35 বিধি অনুযায়ী প্রচলিত গোপনীয়তা ব্যবস্থা পর্যালোচনা এবং প্রস্তাবিত ব্যবস্থা বিষয়ে জনসাধারণের মন্তব্য আহ্বান
নতুন দিল্লি, ১৩ ,এপ্রিল ২০২১
লব্ধ অভিজ্ঞতা এবং কম্পিটিশন কমিশন অফ ইন্ডিয়া  বিধি ২০০৯-এর ৩৫ বিধি অনুয়াযী চলতি গোপনীয় ব্যবস্থা বলবৎ করায় অসুবিধার পরিপ্রেক্ষিতে কমিপিটিশন কমিশন অফ ইন্ডিয়া  প্রচলিত ব্যবস্থা পর্যালোচনা করার সিদ্ধান্ত নিয়েছে ।
সেই জন্য জনসাধারণের জন্য একটি গোপনীয়তা চক্র স্থাপন করার জন্য বিস্তারিত খসড়া প্রস্তাব, তার সঙ্গে সাধারণ বিধিসমূহের অন্তর্গত সংশোধিত ৩৫ নম্বর বিধির খসড়া দেওয়া হয়েছে সিসিআই-এর ওয়েবসাইট www.cci.gov.in-এ । জনসাধারণের কাছ থেকে মন্তব্য চাওয়া হয়েছে এবং তা পাঠানো যাবে ২০২১-এর ১২-ই মে-র মধ্যে atdregistry@cci.gov.in –ইমেলে ।
CG/AP/NR
(Visitor Counter : 128
প্রধানমন্ত্রীরদপ্তর
প্রধানমন্ত্রী কোহিমায় শপথ গ্রহণ অনুষ্ঠানে যোগ দিয়েছেন
নয়াদিল্লি, ০৭ মার্চ, ২০২৩
প্রধানমন্ত্রী শ্রী নরেন্দ্র মোদী নাগাল্যান্ডের মুখ্যমন্ত্রী শ্রী নেইফিউ রিও এবং তাঁর মন্ত্রী পরিষদের সদস্যদের পদ ও মন্ত্রগুপ্তির শপথ গ্রহণ অনুষ্ঠানে যোগ দিয়েছেন।
এক ট্যুইটে প্রধানমন্ত্রী বলেন, “শ্রী @Neiphiu_Rioজী এবং তাঁর মন্ত্রী পরিষদের সদস্যদের শপথ গ্রহণ অনুষ্ঠানে যোগ দিয়েছিলাম। তারুণ্য ও অভিজ্ঞতার মিশ্রণে গঠিত এই দল নাগাল্যান্ডে সুপ্রশাসনের ধারাকে অব্যাহত রাখবে এবং জনসাধারণের আশা-আকাঙ্খা পূরণ করবে বলে আমি আশাবাদী। তাঁদের সকলকে আমার শুভেচ্ছা”!
PG/CB/SB
(
প্রধানমন্ত্রীরদপ্তর
কার্তিক পূর্ণিমা এবং দেব দীপাবলি উপলক্ষে প্রধানমন্ত্রীর শুভেচ্ছা
নয়াদিল্লি, ০৭ নভেম্বর, ২০২২
কার্তিক পূর্ণিমা এবং দেব দীপাবলি উপলক্ষে প্রধানমন্ত্রী শ্রী নরেন্দ্র মোদী শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ভারতের প্রাচীন সংস্কৃতি, আধ্যাত্মিক এবং ঐতিহ্যের প্রতীক কার্তিক পূর্ণিমা এবং দেব দীপাবলি উপলক্ষে আন্তরিক শুভেচ্ছা জানাই। পবিত্র স্নান এবং দীপ প্রজ্জ্বলনের শুভ এই অনুষ্ঠান প্রত্যেকের জীবনে নতুন উৎসাহ ও উদ্দীপনার সঞ্চার করুক।”
PG/AB/NS
(
অসামরিকবিমানপরিবহণমন্ত্রক
প্রয়োজনীয় পণ্য ও চিকিৎসা সরঞ্জাম সরবরাহ সুনিশ্চিত করতে সারা দেশে লাইফলাইন উড়ানে ৪০৩ টি বিমান চলাচল করেছে
নতুন দিল্লি, ২৮ এপ্রিল, ২০২০
দেশে লাইফলাইন উড়ানের আওতায় এয়ার ইন্ডিয়া, অ্যালায়েন্স এয়ার, আইএএফ এবং বেসরকারি পণ্যবাহী সংস্থার ৪০৩ টি বিমান চলাচল করেছে। এর মধ্যে ২৩৫টি বিমান এয়ার ইন্ডিয়া এবং অ্যালায়েন্স এয়ার রয়েছে। ২৭শে এপ্রিল পর্যন্ত, লাইফলাইন উড়ানের বিমানগুলি সারাদেশের মানুষের জন্য ৭৪৮.৬৮ টন নিত্যপ্রয়োজনীয় পণ্য এবং চিকিৎসা সরঞ্জাম সরবরাহ করতে ৩,৯৭,৬৩২কিলোমিটারেরও বেশি পথ অতিক্রম করেছে। কোভিড -১৯-এর বিরুদ্ধে ভারতের এই লড়াইকে সমর্থন জানিয়ে দেশের প্রত্যন্ত অঞ্চলে নিত্য প্রয়োজনীয় ও চিকিৎসা সরঞ্জামের কার্গো পরিবহনের জন্য অসামরিক বিমান চলাচল মন্ত্রক লাইফলাইন উড়ানের আওতায় বিমান পরিচালনা করছে।
স্পাইসজেট, ব্লু ডার্ট, ইন্ডিগো এবং ভিস্তারা বেসরকারী বিমান পরিবহন সংস্থাগুলি বাণিজ্যিক ভিত্তিতে এই কার্গো বিমান পরিচালনা করছে। স্পাইসজেট ২৭ শে এপ্রিল অবধি ৬৩৩ টি কার্গো বিমান পরিচালনা করে ১১,০৯,০২৮ কিমি পথ অতিক্রম করে ৪,৬৩৭ টন মাল পরিবহন করেছে। ব্লু ডার্ট ২১৯টি পণ্যবাহী বিমান পরিচালনা করেছে। ইন্ডিগো১৭ টি আন্তর্জাতিক উড়ান সহ ৫০টি পণ্যবাহী বিমান পরিচালনা করেছে। সরকারের জন্য বিনামূল্যে চিকিৎসা সামগ্রী সরবরাহও করেছে তারা। ভিস্তারা ২৭এপ্রিল পর্যন্ত ১৪টি পণ্যবাহী বিমান পরিচালনা করেছে।
আন্তর্জাতিক ক্ষেত্রে, ওষুধ, চিকিৎসা সরঞ্জাম এবং কোভিড-১৯এর ত্রাণ সরবরাহের জন্য পূর্ব এশিয়া জুড়ে একটি পণ্যবাহী বিমানচলাচল সম্পর্ক স্থাপন করা হয়েছে। এয়ার ইন্ডিয়া ৬০৯ টন চিকিৎসা সরঞ্জাম বাইরে থেকে নিয়ে এসেছে। ছাড়াও, ব্লু ডার্ট ১৪ এপ্রিল থেকে ২৭ এপ্রিল পর্যন্ত গুয়াংজু থেকে প্রায় ১০৯ টন চিকিৎসা সরঞ্জাম নিয়ে এসেছে। ব্লু ডার্ট ২৫ এপ্রিল সাংহাই থেকে ৫ টন চিকিৎসা সরঞ্জাম কার্গো পরিবহন করেছে। স্পাইসজেট ২৭ এপ্রিলের মধ্যে সাংহাই থেকে ১৪০ টন চিকিৎসা সরঞ্জাম এবং ২৫ এপ্রিলের মধ্যে হংকং এবং সিঙ্গাপুর থেকে ১৩ টন চিকিৎসা সরঞ্জাম পরিবহন করেছে।
(CG/SS
নারীওশিশুবিকাশমন্ত্রক
ওয়ান স্টপ সেন্টার
নতুন দিল্লি, ১৯ মার্চ, ২০২১
সারা দেশে সরকার ৭৩৩টি ওয়ান স্টপ সেন্টার -এর অনুমোদন দিয়েছে। এরমধ্যে বর্তমানে ৭০০টি ওএসসি চালু রয়েছে। মূলত এই ওয়ান স্টপ সেন্টারগুলির মাধ্যমে পীড়িত এবং হিংসার শিকারগ্রস্ত মহিলাদের এক ছাতার তলায় আইনি সহায়তা, পুলিশি সাহায্য, মানসিক-সামাজিক পরামর্শ প্রদান, চিকিৎসা সহায়তা এবং অস্থায়ী আশ্রয় প্রদানের মত বিভিন্ন পরিষেবা দেওয়া হয়ে থাকে।
এই প্রকল্পের আওতায় যে সমস্ত জেলায় ওয়ান স্টপ সেন্টার চালু রয়েছে, সেখানে সরাসরি তহবিল পৌঁছে যায়। মহিলাদের সুবিধা প্রদানের লক্ষ্যে মহিলা ও শিশু কল্যাণ মন্ত্রক নিয়মিত জেলা প্রশাসন এবং রাজ্য সরকারের সঙ্গে এই প্রকল্প বিষয়ে ইমেল, ফোনকল, ভিডিও কনফারেন্সের মাধ্যমে ভার্চুয়াল বৈঠক ইত্যাদি চালায়। ২০২১-২২ বাজেটে মিশন নারী শক্তির আওতায় ‘সম্বল’  প্রকল্পে ৮৮৭ কোটি টাকা বরাদ্দ করা হয়েছে।
পশ্চিমবঙ্গে মোট ২৩টি জেলায় ২৩টি ওয়ান স্টপ সেন্টার খোলার অনুমোদন দেওয়া হয়েছে। তবে, এখনও পর্যন্ত কোন ওয়ান স্টপ সেন্টার এরাজ্যে চালু হয়নি। দেশে মোট ৭৩০টি জেলায় ৭৩৩টি ওয়ান স্টপ সেন্টার অনুমোদিত হয়েছে। এরমধ্যে ৭০০টি সেন্টারে ইতিমধ্যেই কাজ শুরু হয়েছে।এই ওয়ান স্টপ সেন্টারগুলিতে ২০১৫-র ১লা এপ্রিল থেকে ২০২০-র ৩০শে জুন পর্যন্ত মোট ৩ লক্ষ ৫ হাজার ৮৯৬টি মামলায় সাহায্য করা হয়েছে।
লোকসভায় আজ এক প্রশ্নের লিখিত উওরে এ কথা জানিয়েছেন কেন্দ্রীয় নারী ও শিশু কল্যাণ মন্ত্রী শ্রীমতি স্মৃতি জুবিন ইরানি।
প্রধানমন্ত্রীরদপ্তর
‘স্বাগত’ উদ্যোগের ২০ বছর পূর্তি অনুষ্ঠানে আগামী ২৭ এপ্রিল প্রধানমন্ত্রী অংশ নেবেন
গুজরাটের মুখ্যমন্ত্রী থাকাকালীন ২০০৩ সালে ‘স্বাগত’ উদ্যোগের সূচনা করেন প্রধানমন্ত্রী
দেশের মধ্যে এটিই প্রথম প্রযুক্তি-নির্ভর অভিযোগ নিষ্পত্তি কর্মসূচি
এ পর্যন্ত ৯৯ শতাংশেরও বেশি অভিযোগ এতে নিষ্পত্তি করা হয়েছে
নয়াদিল্লি, ২৫ এপ্রিল, ২০২৩
গুজরাটে ‘স্বাগত’ উদ্যোগের ২০ বছর পূর্তিতে আগামী ২৭ এপ্রিল বিকেল ৪টায় ভিডিও কনফারেন্সিং-এর মাধ্যমে অংশ নেবেন প্রধানমন্ত্রী শ্রী নরেন্দ্র মোদী। এই অনুষ্ঠানে প্রধানমন্ত্রী এই প্রকল্পে অতীতের সুবিধাভোগীদের সঙ্গে কথাবার্তা বলবেন। এই উদ্যোগের ২০ বছর সফল পূর্তিতে গুজরাট সরকার ‘স্বাগত’ সপ্তাহ উদযাপন করছে।
‘স্বাগত’, অর্থাৎ রাজ্যজুড়ে প্রযুক্তি-নির্ভর ব্যবস্থার মাধ্যমে অভিযোগ নিষ্পত্তি। ২০০৩ সালে গুজরাটের মুখ্যমন্ত্রী থাকাকালীন এর সূচনা করেছিলেন শ্রী নরেন্দ্র মোদী। এই কর্মসূচি শুরুর পেছনে তাঁর যে বিশ্বাস কাজ করেছিল তা হল, রাজ্যের মানুষের সমস্যা নিরসনে প্রধানত রাজ্যের মুখ্যমন্ত্রী দায়বদ্ধ। এই সঙ্কল্প নিয়ে এবং প্রযুক্তি সক্ষমতাকে অনুধাবন করে মানুষের জীবনে স্বাচ্ছন্দ্যবিধানে তৎকালীন মুখ্যমন্ত্রী মোদী দেশের মধ্যে প্রথম প্রযুক্তি-বান্ধব অভিযোগ নিষ্পত্তির এই জাতীয় কর্মসূচি হাতে নেন।
এই কর্মসূচির মূলগত উদ্দেশ্য ছিল নাগরিক এবং সরকারের মধ্যে প্রযুক্তির সহায়তায় একটি সেতুবন্ধ রচনা যাতে করে প্রাত্যহিক অভিযোগ দ্রুত, সময় বেঁধে এবং দক্ষতার সঙ্গে নিষ্পত্তি করা সম্ভব হয়। এযাবৎকালে ‘স্বাগত’ গুজরাটের মানুষের জীবনে একটা রূপান্তরমূলক প্রভাব ফেলেছে ও তাঁদের অভিযোগকে কাগজহীন, কোনও বিড়ম্বনা-বিহীন তথা স্বচ্ছতার সঙ্গে নিষ্পত্তির একটি উপযুক্ত মাধ্যম হয়ে উঠেছে।
‘স্বাগত’-র অনন্যতা হল এখানেই যে সাধারণ মানুষ তাঁদের অভিযোগ সরাসরি মুখ্যমন্ত্রীকে জানাতে পারেন। প্রতি মাসের চতুর্থ বৃহস্পতিবার এটি অনুষ্ঠিত হয় এবং মুখ্যমন্ত্রী নাগরিকদের সঙ্গে তাঁদের অভিযোগ নিষ্পত্তির বিষয়ে আলোচনা করেন। মানুষের অভিযোগের সত্ত্বর নিষ্পত্তির মধ্য দিয়ে এই কর্মসূচি সরকার ও জনগণের মধ্যে একটি সেতুবন্ধ হিসেবে কাজ করছে। এই কর্মসূচির আওতায় এটা সুনিশ্চিত করা হয় যে প্রত্যেক আবেদনকারী সিদ্ধান্ত সম্পর্কে জানতে পারেন। অনলাইন মাধ্যমে এই আবেদনের প্রক্রিয়া সম্পন্ন হয়। এ পর্যন্ত ৯৯ শতাংশেরও বেশি অভিযোগ নিষ্পত্তি করা হয়েছে।
অনলাইন ‘স্বাগত’ কর্মসূচি চারটি ক্ষেত্র রয়েছে। এগুলি হল – ‘রাজ্য স্বাগত’, ‘জেলা স্বাগত’, ‘তালুক স্বাগত’ এবং ‘গ্রাম স্বাগত’। মুখ্যমন্ত্রী নিজে ‘রাজ্য স্বাগত’তে জন-অভিযোগ শুনতে অংশ নেন। জেলা কালেক্টর জেলার দায়িত্বে থাকেন। মামলাতদার ও একজন প্রথম শ্রেণীর আধিকারিক ‘তালুক স্বাগত’-র নেতৃত্বে থাকেন। ‘গ্রাম স্বাগত’তে আবেদনকারীরা প্রতি মাসের ১-১০ তারিখের মধ্যে তালতি / মন্ত্রীর কাছে আবেদন জমা করেন। এগুলি ‘তালুক স্বাগত’ কর্মসূচিতে নিষ্পত্তি করা হয়। এর অতিরিক্ত একটি লোক ফরিয়াদ অনুষ্ঠানেরও আয়োজন করা হয় যেখানে নাগরিকরা ‘স্বাগত’ ইউনিটে তাঁদের অভিযোগ দায়ের করেন।
বছরের পর বছর ধরে অনলাইন ‘স্বাগত’ কর্মসূচি বিভিন্ন পুরস্কারে ভূষিত হয়েছে। স্বচ্ছতা বিধান, নির্ভরযোগ্যতা ও জনসেবায় দায়বদ্ধতার জন্য ২০১০ সালে রাষ্ট্রসঙ্ঘের জন-পরিষেবা পুরস্কার পায় এই কর্মসূচি।
PG/AB/DM/
(
সংখ্যালঘুবিষয়কমন্ত্রক
উত্তরপ্রদেশের লক্ষ্মৌয় অবধ শিল্প গ্রামে শিল্পী ও কারিগরদের তৈরি দেশীয় পণ্য সম্ভার নিয়ে আগামী ২২ জানুয়ারি থেকে শুরু হচ্ছে ২৪তম “হুনার হাট”
নয়াদিল্লী, ২০ জানুয়ারি, ২০২১
কারিগর এবং শিল্পীদের তৈরি দেশীয় পণ্য সম্ভারগুলিকে বাজারে তুলে ধরতে এবং তাদের সুযোগ-সুবিধা প্রদানের উদ্দেশ্যে কেন্দ্রীয় সংখ্যালঘু বিষয়ক মন্ত্রকের উদ্যোগে উত্তরপ্রদেশের লক্ষ্মৌয় অবধ শিল্প গ্রামে আগামী ২২ জানুয়ারি থেকে চৌঠা ফেব্রুয়ারি পর্যন্ত “হুনার হাট”এর আয়োজন করা হয়েছে। এই “হুনার হাট”এর বিষয় ভাবনা হল ‘ভোকাল ফর লোকাল’। ৩১টি রাজ্য ও কেন্দ্রশাসিত অঞ্চলের শিল্পী ও কারিগর এতে অংশ নেবেন।
উত্তরপ্রদেশের মুখ্যমন্ত্রী শ্রী যোগী আদিত্যনাথ আগামী ২৩ জানুয়ারি “হুনার হাট”এর উদ্বোধন করবেন।
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি, উত্তরপ্রদেশের উপমুখ্যমন্ত্রী শ্রী কেশব প্রসাদ মৌর্য ও দীনেশ শর্মা, খাদি ও গ্রামীণ শিল্প কমিশনের চেয়ারম্যান শ্রী ভি কে সাকসেনা, উত্তরপ্রদেশের অর্থমন্ত্রী শ্রী সুরেশ খান্না, রাজ্যের খাদি ও গ্রামীণ শিল্প এবং অতিক্ষুদ্র, ক্ষুদ্র মাঝারি শিল্পোদ্যোগ মন্ত্রী শ্রী সিদ্ধার্থ নাথ সিং সহ বিশিষ্ট ব্যক্তিবর্গ উপস্থিত থাকবেন।
পশ্চিমবঙ্গ, আসাম, বিহার, উত্তরপ্রদেশ, ছত্তিশগড়, চন্ডীগড়, দিল্লী, গোয়া, গুজরাট, জম্মু-কাশ্মীর, ঝাড়খন্ড সহ ৩১টি রাজ্য ও কেন্দ্রশাসিত অঞ্চলের প্রায় ৫০০ জন শিল্পী ও কারিগর তাদের হাতে তৈরি শিল্পকলা নিয়ে হাজির হবেন এই হুনার হাটে। থাকছে বিকিকিনির ব্যবস্থা।
লক্ষ্ণৌয় আয়োজিত এই হুনার হাটে দেশের বিভিন্ন অঞ্চলে ঐতিহ্যবাহী খাবারের স্বাদও আস্বাদন করতে পারবেন দর্শনার্থীরা। এছাড়াও প্রতিদিন সন্ধ্যায় দেশের খ্যাতনামা শিল্পীরা ‘আত্মনির্ভর ভারত’এর ওপর বিভিন্ন সংস্কৃতিক অনুষ্ঠান পরিবেশন করবেন। শ্রী কৈলাশ খের, শ্রী বিনোদ রাঠোর, শ্রীমতি শিবানী কাশ্যপ, শ্রী ভুপেন্দ্র ভুপ্পী, শ্রী প্রেম ভাটিয়া, শ্রীমতি রেখা রাজ সহ একাধিক খ্যাতনামা শিল্পী এই “হুনার হাট”এ সাংস্কৃতিক অনুষ্ঠানে অংশ নেবেন।
এবারের “হুনার হাট” দেখা যাবে ভার্চুয়াল এবং অললাইন প্ল্যাটফর্মে। ওয়েবসাইটটি হল http://hunarhaat.org । এমনকি অনলাইন মাধ্যমেও এই “হুনার হাট” থেকে পণ্য সামগ্রী কেনা যাবে।
“হুনার হাট”এর মাধ্যমে কারিগর ও শিল্পীদের যথেষ্টই উৎসাহ প্রদান করা সম্ভবপর হচ্ছে। উপকৃত হচ্ছেন শিল্পী ও কারিগররা। কারণ লক্ষ লক্ষ মানুষ “হুনার হাট” পরিদর্শন করছেন এবং শিল্পী ও কারিগরদের তৈরি দেশীয় হস্তনির্মিত পণ্য কিনছেন। প্রায় ৫ বছরের মধ্যে এই “হুনার হাট”এর মাধ্যমে ৫ লক্ষেরও বেশি কারিগর, শিল্পী ও তাদের সঙ্গে যুক্ত ব্যক্তিদের কর্মসংস্থানের সুযোগ তৈরি হয়েছে।
আগামীদিনে মহীশূর, জয়পুর, চন্ডীগড়, ইন্দোর, মুম্বাই, হায়দ্রাবাদ, নতুন দিল্লী, রাঁচি, কোটা, সুরাট/আমেদাবাদ, কোচি, পুদুচেরী সহ বিভিন্ন জায়গায় এই “হুনার হাট”এর আয়োজন করা হবে।
অর্থমন্ত্রক
স্বশস্ত্র বাহিনীর সরঞ্জাম সংগ্রহে আত্মনির্ভর হয়ে ওঠার জন্য সরকারের অঙ্গীকার এবারের বাজেটে প্রতিফলিত
নয়াদিল্লী, ০১ ফেব্রুয়ারি, ২০২২
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন সংসদে সাধারণ বাজেট পেশ করার সময় স্বশস্ত্র বাহিনীর জন্য সরঞ্জাম আমদানির উপর নির্ভরশীলতা কমিয়ে আত্মনির্ভর হয়ে ওঠার বিষয়টিতে গুরুত্ব আরোপ করেন। সরকার এ ধরণের সরঞ্জামের ক্ষেত্রে আত্মনির্ভর হয়ে ওঠার উদ্যোগে সব ধরণের সহযোগিতা করতে অঙ্গীকারবদ্ধ। মন্ত্রী জানান, ২০২১-২২ সালে দেশীয় শিল্প সংস্থার থেকে স্বশস্ত্র বাহিনীর জন্য প্রয়োজনীয় সরঞ্জাম কিনতে প্রতিরক্ষা ক্ষেত্রে মোট ব্যয় বরাদ্দের ৫৮ শতাংশ নির্ধারিত হয়েছিল। ২০২২-২৩ অর্থবর্ষে এই পরিমাণ বৃদ্ধি করে ৬৮ শতাংশ করা হলো।
শ্রীমতী সীতারমন বলেন, প্রতিরক্ষা ক্ষেত্রে উন্নয়ন ও গবেষণামূলক কাজে বিভিন্ন শিল্পসংস্থা, নতুন শিল্পোদ্যোগ এবং শিক্ষা প্রতিষ্ঠানগুলি যাতে অংশ নিতে পারে তারজন্য ব্যবস্থা নেওয়া হয়েছে। প্রতিরক্ষা ক্ষেত্রে বাজেটের ২৫ শতাংশ অর্থ গবেষণা ও উন্নয়ন খাতে ব্যয় করা হবে। সামরিক সরঞ্জামের উন্নয়ন ও গবেষণায় বেসরকারী শিল্প সংস্থাগুলিকে অংশগ্রহণের জন্য উৎসাহিত করা হচ্ছে। একাজে প্রতিরক্ষা গবেষণা ও উন্নয়ন সংগঠন সহ বিভিন্ন সংস্থার সঙ্গে জোট বাঁধতে উৎসাহ দেওয়া হয়েছে। মন্ত্রী জানান, এইসব সরঞ্জামের পরীক্ষা এবং সেগুলির শংসাপত্র প্রদানের জন্য একটি স্বাধীন নোডাল সংস্থা গড়ে তোলা হবে।
CG/CB/NS
(Visitor Counter : 167
জাহাজচলাচলমন্ত্রক
কেন্দ্রীয় বন্দর, জাহাজ পরিবহণ ও জলপথ মন্ত্রী শ্রী সর্বানন্দ সোনোয়াল জওহরলাল নেহরু পোর্ট ট্রাস্টে ছোট কন্টেনরাবাহী ট্রেন পরিষেবার সূচনা করেছেন
নয়াদিল্লি, ২০ সেপ্টেম্বর, ২০২১
কেন্দ্রীয় বন্দর, জাহাজ পরিবহণ ও জলপথ মন্ত্রী শ্রী সর্বানন্দ সোনোয়াল আজ ভার্চ্যুয়াল পদ্ধতিতে জওহরলাল নেহরু পোর্ট ট্রাস্টে ছোট কন্টেনরাবাহী ট্রেন পরিষেবার সূচনা করেছেন। এই পরিষেবা শুরু হওয়ার সঙ্গে সঙ্গে কন্টেনারবাহী ট্রেনটি আইসিডি কানপুরের উদ্দেশ্যে যাত্রা শুরু করেছে।
জওহরলাল নেহরু বন্দর কর্তৃপক্ষ ছোট কন্টেনারবাহী ট্রেন পরিষেবা থেকে আরও বেশি মুনাফা অর্জনে অগ্রাধিকার দিচ্ছে। আমদানি-রপ্তানিযোগ্য পণ্য সামগ্রীর রেলপথে পরিবহণ সংশ্লিষ্ট সকলের কাছেই খরচের নিরিখে অত্যন্ত ব্যয় সাশ্রয়ী। এমনকি, বন্দর থেকে পণ্য সামগ্রীর পরিবহণও রেলপথে অত্যন্ত লাভজনক এবং একবারেই অধিক পরিমাণে পণ্য সরবরাহ করা যায়। সাধারণ আইএসও কন্টেনারের তুলনায় ডোয়ার্ফ বা ক্ষুদ্র কন্টেনারগুলির উচ্চতা ৬৬০ মিলিমিটার। এর ফলে, এ ধরনের কন্টেনার খুব সহজেই অন্যত্র পরিবহণ সম্ভব। এমনকি, আকারে ছোট হওয়ার জন্য এ ধরনের কন্টেনার গ্রাম, আধা-শহর এবং শহরের রাস্তা দিয়ে পরিবহণের পাশাপাশি, লেভেল ক্রসিং দিয়ে পারাপার করা সহজ।
পণ্যবাহী ক্ষুদ্র কন্টেনারগুলি আধারণ আইএসও কন্টেনারে ৪০ টনের পরিবর্তে ৭১ টন পণ্য পরিবহণে সক্ষম। এছাড়াও, ভারতীয় রেল ডবল স্টেক আইএসও কন্টেনারের পরিবহণের তুলনায় এ ধরনের ছোট কন্টেনার পরিবহণ খাতে খরচ বাবদ ১৭ শতাংশ ছাড় দিয়ে থাকে। স্বাভাবিকভাবেই জাহাজে পণ্য পরিবহণকারীরা এ ধরনের কন্টেনারে সামগ্রিকভাবে ৩৩ শতাংশ ছাড় পেয়ে থাকেন। একইভাবে, পরিবহণ খরচের তুলনায় ভারতীয় রেল অনেক বেশি ব্যবহার-বান্ধব। পণ্য পরিবহণকারী ছোট কন্টেনারগুলি আমদানি-রপ্তানি পণ্যের পরিবহণ খাতে খরচ কমায়। সেই সঙ্গে, ভারতীয় রপ্তানিকারীরাও বিশ্ব প্রতিযোগিতায় টিকে থাকতে সক্ষম হয়ে ওঠেন।
এই উপলক্ষে শ্রী সোনোয়াল বলেন, জওহারলাল নেহরু বন্দর থেকে ক্ষুদ্র কন্টেনারবাহী ট্রেন পরিষেবা শুরু হওয়ার ফলে আমদানি-রপ্তানি পণ্য সামগ্রীর রেলপথে পরিবহণ আরও বাড়বে। তিনি আরও বলেন, আমদানি ও রপ্তানিকারীরা দেশের বিভিন্ন জায়গায় কন্টেনারের মাধ্যমে পণ্য পরিবহণ খাতে খরচের দিক থেকে লাভবান হবেন। একই সঙ্গে, জওহরলাল নেহরু বন্দরে রেলপথে পণ্য সামগ্রী পরিবহণের পরিমাণ বৃদ্ধি পাবে। এ ধরনের ক্ষুদ্র কন্টেনারগুলিতে বন্দরে ব্যবহার-বান্ধব বলে উল্লেখ করে শ্রী সোনোয়াল দেশে এ ধরনের কন্টেনার উৎপাদনে গুরুত্ব দেন। তিনি বলেন, দেশেই এ ধরনের কন্টেনার উৎপাদিত হলে ‘মেক ইন ইন্ডিয়া’ কর্মসূচি আরও প্রসারিত হবে।
CG/BD/SB
(Visitor Counter : 186
প্রধানমন্ত্রীরদপ্তর
অযোধ্যা রায়দানের প্রেক্ষাপটে শান্তি ও সম্প্রীতি বজায় রাখার আহ্বান প্রধানমন্ত্রীর এই রায় জয় বা পরাজয় হিসাবে দেখা উচিৎ নয় : প্রধানমন্ত্রী
নয়াদিল্লি, ০৯ নভেম্বর, ২০১৯
অযোধ্যা মামলার আজ রায়দানের প্রেক্ষিতে প্রধানমন্ত্রী সকলকে শান্তি ও সম্প্রীতি বজায় রাখার আহ্বান জানিয়েছেন।
প্রধানমন্ত্রী বলেন, “সর্বোচ্চ আদালত অযোধ্যা মামলার রায় দিয়েছে। এই রায় কারও জয় বা পরাজয় হিসাবে দেখা উচিৎ নয়। রামভক্তি ভক্তি হোক বা রহিম ভক্তি – তার চেয়েও বড় আমাদের রাষ্ট্রভক্তির চেতনাকে আরও জাগ্রত করা। শান্তি ও সম্প্রীতি বজায় থাকুক!!
সুপ্রিম কোর্টের অযোধ্যা মামলার রায়দান অত্যন্ত গুরুত্বপূর্ণ, কারণ : এর মাধ্যমে স্পষ্ট যে, যেকোনও বিতর্কের আইনের মাধ্যমে সুষ্ঠু সমাধান সম্ভব। আমাদের বিচার-ব্যবস্থার স্বাধীনতা, স্বচ্ছতা ও দূরদর্শিতা প্রমাণিত হ’ল।
বিচার-ব্যবস্থা, দীর্ঘ দিনের একটি সমস্যার সুন্দরভাবে সমাধান করতে সক্ষম হ’ল। প্রত্যেক পক্ষকে পর্যাপ্ত সময় দিয়ে প্রতিটি বিষয় বা বক্তব্য পেশ করার সুযোগ দেওয়া হয়েছিল। এই রায় বিচার প্রক্রিয়ার প্রতি মানুষের আস্থা আরও বৃদ্ধি করবে।
আজকের এই রায়দানের পর ১৩০ কোটি ভারতবাসী যে শান্তি বজায় রেখেছেন, তার মধ্য দিয়ে ভারতবর্ষের শান্তিপূর্ণ সহাবস্থানের অঙ্গীকার প্রতিফলিত হয়েছে। এই একতা এবং সমবেত ক্ষমতা আমাদের দেশের বিকাশে শক্তি যোগাবে। প্রতিটি ভারতবাসীর ক্ষমতায়ন হোক”।
CG/CB/SB
(Visitor Counter : 51
নারীওশিশুবিকাশমন্ত্রক
শিশুর অধিকার সুরক্ষার জন্য জাতীয় কমিশন অনলাইন ট্র্যাকিং পোর্টাল ‘বাল স্বরাজ’ –তে কোভিড ১৯-এ আক্রান্ত হয়ে পিতা বা মাতা অথবা দুজনকেই হারিয়েছে এমন শিশুর তথ্য রাজ্য ও কেন্দ্রশাসিত অঞ্চলের সরকারকে আপলোড করার অনুরোধ জানিয়েছে
নতুন দিল্লি, ২৯ মে, ২০২১
শিশুর অধিকার সুরক্ষার জন্য জাতীয় কমিশন জুভেনাইল জাস্টিস অ্যাক্ট ২০১৫-এর ১০৯-এর ধারার আওতায় একটি নজরদারি কর্তৃপক্ষ হিসেবে এবং কোভিড ১৯ আক্রান্ত শিশুদের সম্পর্কে ক্রমবর্ধমান সমস্যার কথা বিবেচনা করে শিশুদের যত্ন ও সুরক্ষার প্রয়োজনে একটি অনলাইন ট্র্যাকিং পোর্টাল - ‘বাল স্বরাজ’ চালু করেছে । শিশুদের যত্ন ও সুরক্ষার প্রয়োজনে, তাদের অনলাইন ট্র্যাকিং এবং ডিজিটাল রিয়েল টাইম মনিটারিং ব্যবস্থাপনার লক্ষ্যে কমিশন এই পোর্টাল তৈরি করেছে । কোভিড ১৯ আক্রান্ত হয়ে যেসব শিশু তাদের বাবা বা মা অথবা উভয়কেই হারিয়েছে সেইসব শিশুদের খোঁজখবর রাখার জন্য কমিশন এই পোর্টালের ‘কোভিড কেয়ার’- লিঙ্কে তথ্য আপলোড করতে সমস্ত রাজ্য ও কেন্দ্রশাসিত অঞ্চলের সরকারের কাছে অনুরোধ জানিয়েছে ।
যে সকল শিশু পরিবার হারিয়েছে বা কোন অভাব অনটনের মধ্যে রয়েছে তাদের জুভেনাইল জাস্টিস অ্যাক্ট ২০১৫-এর ধারা ২এর আওতায় যত্ন ও সুরক্ষার প্রয়োজন । এই আইনের আওতায় প্রদত্ত সমস্ত সুবিধা অনুসরণ করে এধরণের শিশুদের কল্যাণ সুনিশ্চিত করতে হবে ।
‘বাল স্বরাজ’ পোর্টালটির মূল উদ্দেশ্যই হল কোভিড ১৯-এর জেরে ক্ষতিগ্রস্ত শিশুদের অনুসন্ধান করা, শিশু কল্যাণ কমিটির নজরে নিয়ে আসা । এই পোর্টালে জেলা এবং রাজ্য পর্যায়ের আধিকারিকদের তথ্য আপলোড করতে হবে । শিশুদের কল্যাণে প্রকল্প কার্যকর করতে যদি কোন আর্থিক সহায়তার প্রয়োজন হয়, তাও খতিয়ে দেখবে কমিশন।
CG/SS/RAB
(Visitor Counter : 987
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
সুস্থ হয়ে ওঠার হার বৃদ্ধি পেয়ে হয়েছে ৫১.০৮ শতাংশ
বর্তমানে দেশে ৯০০টির বেশি পরীক্ষাগারে কোভিড-১৯ সংক্রমণের পরীক্ষা হচ্ছে
নয়াদিল্লী, ১৫ জুন, ২০২০
দেশে কোভিড-১৯এ সংক্রমিত ৭৪১৯ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা ১,৬৯,৭৯৭ জন। অর্থাৎ কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে। এই মুহূর্তে এর পরিমাণ ৫১.০৮ শতাংশ। এর থেকে বোঝা যাচ্ছে মোট সংক্রমিতদের মধ্যে অর্ধেকের বেশি সুস্থ হয়ে উঠছেন। বর্তমানে ১,৫৩,১০৬ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
আইসিএমআর কোভিড সংক্রমণের নমুনা পরীক্ষার ক্ষমতা নিরন্তর বৃদ্ধি করে চলেছে। দেশে বর্তমানে ৬৫৩টি সরকারি এবং ২৪৮টি বেসরকারী অর্থাৎ মোট ৯০১টি পরীক্ষাগারে নমুনা পরীক্ষা করা যাচ্ছে। এরমধ্যে ৩৪৭টি সরকারি এবং ১৮৭টি বেসরকারী পরীক্ষাগারে রিয়েল টাইম আরটি পিসিআর ব্যবস্থায় নমুনা পরীক্ষা করা হচ্ছে। ২৮১টি সরকারি ও ১৫টি বেসরকারী পরীক্ষাগারে ট্রুন্যাট পদ্ধতিতে এবং ২৫টি সরকারি ও ৪৬টি বেসরকারী পরীক্ষাগারে সিবিন্যাট পদ্ধতিতে নমুনা পরীক্ষা করা হচ্ছে। গত ২৪ ঘন্টায় ১,১৫,৫১৯টি নমুনা পরীক্ষা করা হয়েছে। এ পর্যন্ত মোট নমুনা পরীক্ষা করার পরিমাণ ৫৭,৭৪,১৩৩টি।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
বিদেশমন্ত্রক
কলকাতা এবং আগরতলায় একদিনের পাসপোর্ট মেলা
কলকাতা, ২৭ মার্চ, ২০১৯
কলকাতায় কসবার আনন্দপুরের পাসপোর্ট অফিসে আগামী ৩০শে মার্চ পাসপোর্ট মেলার আয়োজন করা হচ্ছে। সেইদিনেই আগরতলার লেনিন সরণীর জ্যাকসন গেট বিল্ডিং-এর সেখানকার পাসপোর্ট সেবাকেন্দ্রেও পাসপোর্ট মেলা অনুষ্ঠিত হবে। ৩০ তারিখ সকাল ১০টা থেকে কলকাতার পাসপোর্ট অফিসে ১৩০০ জনকে ও আগরতলায় ১৫০ জনকে নতুন পাসপোর্ট দেওয়ার জন্য বা পাসপোর্ট রি-ইস্যুর সাক্ষাৎকারে ডাকা হবে।
আগামী ২৮শে মার্চ সাক্ষাৎকারগুলির সময়সূচি www.passportindia.gov.in ওয়েবসাইটে বেলা সাড়ে ৩টে থেকে প্রকাশ করা হবে। পাসপোর্ট অফিসের প্রেস বিজ্ঞপ্তিতে জানানো হয়েছে যে ঐদিন পাসপোর্ট মেলায় তৎকাল, অনহোল্ড ফাইল, ওয়াক-ইন বা পিসিসি আবেদনগুলি গ্রহণ অথবা কোনোরকম প্রক্রিয়াকরণ করা হবে না।
আবেদনকারীদের সুবিধার্থে জানানো হয়েছে যে, সাক্ষাৎকারের সময় তাদেরকে অনলাইন আবেদন দাখিলের রেফারেন্স নম্বর সহ পরিচয়পত্র, ঠিকানা ও জন্ম তারিখের প্রমাণপত্রের আসল ও স্ব-প্রত্যয়িত কপি সঙ্গে নিয়ে আসতে হবে। পাসপোর্ট সাক্ষাৎকারে প্রয়োজনীয় নথিপত্রের বিস্তারিত তথ্য পাসপোর্ট দপ্তরের উপরোক্ত ওয়েবসাইটে পাওয়া যাবে। অনলাইন ব্যবস্হার মাধ্যমে আবেদনকারীদের পাসপোর্ট-ফি জমা দিতে হবে।
CG/SC/NS
(Visitor Counter : 68